Hewò mómë pierszi ùsôdzk Annë Łajming! Za prawie nen tekst kòmisjô II Lëteracczégò Kònkùrsu w Kòszalënie, jakô òbradowa w dniach 23–24 łżëkwiata 1958 rokù w składze dr Władisłôw Gãbik, Jan Maria Gisges i Eùgeniusz Bùczôk, przëzna piãcdzesątsztërëlatny Aùtorce nié wëapartnienié, jak mòże przeczëtac w rozmajitëch òpracowaniach i jak òna sama to so mia wdarzoné, a leno ksążkòwą nôdgrodã, chòc to téż dô sã ùznac za ôrt wëapartnieniô.